Γιάννης Χανιώτης

Ο Γιάννης Χανιώτης (Πειραιάς, 21 Μαρτίου 1934Βιογραφικό του ποδοσφαιριστή στην ιστοσελίδα της ΑΕΚ Ανακτήθηκε στις 26/1/2022 - Σίδνεϊ, 3 Φεβρουαρίου 2024), ήταν Έλληνας παλαίμαχος ποδοσφαιριστής που αγωνιζόταν σαν σέντερ-φορ, δεινός σκόρερ και "αστέρας" της ΑΕΚ κατά τη δεκαετία του ΄50.

Ξεκίνησε το ποδόσφαιρο από τον Ατρόμητο Πειραιώς και το καλοκαιρι του 1955 μετεγγραφηκε στην Α.Ε.Κ. Σε ηλικία 21 ετών ήταν ήδη βασικός στην πρώτη ομάδα.Φύλλο εφημερίδας "Έθνος", της 26 Νοεμβρίου 1956, σελ. 6 Διακρίθηκε στα πρωταθλήματα Αθηνών και στην τελική φάση του Πρωταθλήματος Ελλάδας. Το καλοκαίρι του 1959, κατόπιν εισήγησης του προπονητή του Τρύφωνα Τζανετή,  η ΑΕΚ απέκτησε από τον Αιγάλεω Α.Ο. τον επιθετικό Γιάννη Μαρδίτση και ο Χανιώτης μετακινήθηκε σαν αντάλλαγμα της μετεγγραφής (μαζί με τον Σταύρο Γιαφάλογλου, τον Κώστα Χατζημιχαήλ, τον Χρυσάκη και τον Καραλή) στο Αιγάλεω.

Εκεί αγωνιζόταν όταν το Αιγάλεω πέτυχε την άνοδό του στην Α'  Εθνική Κατηγορία. Έλαβε μέρος σε 33 αγώνες πρωταθλήματος, επιτυγχάνοντας 16 τέρματα. Επίσης, σκόραρε 15 φορές σε παιχνίδια του Κυπέλλου Ελλάδας. Το ρεκόρ του ήταν 7 γκολ εναντίον της Α.Ε. Χαλανδρίου, στις 23 Σεπτεμβρίου 1959 στη νίκη του Αιγάλεω με σκορ 13-0.Φύλλο εφημερίδας "Μακεδονία", της 24 Σεπτεμβρίου 1959, σελ. 3

Απεβίωσε στο Σίδνεϊ, σε ηλικία 89 ετών, στις 3 Φεβρουαρίου 2024.

Πηγές
 Αρχείο εφημερίδων (Αθλητική Ηχώ, Φως των Σπορ, Μακεδονία, ετών 1956 - 1961)
 Νίκος Δημ. Νικολαΐδης, "50 χρόνια Αιγάλεω", έκδοση Δήμος Αιγάλεω (1998)

Παραπομπές

Κατηγορία:Έλληνες ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Αιγάλεω Α.Ο.